钦定古今图书集成/明伦汇编/官常典/第629卷 > 傅大声
## 钦定古今图书集成/明伦汇编/官常典/第629卷 > 傅大声

按《广东通志》：“大声字仲广，仙游人。淳熙中进士，通判
循州。适寇起，守称疾，大声调发诸军，奋力鏖战，贼皆
溃去。未几，馀党复炽，诸司专委大声督捕，乃上《御贼
策》，曹使刘强学韪之，颁行于广。遂劾守不职，以大声
摄州事。寻奏为真守。阖城懽呼曰：‘傅父再留，吾属有
依矣’。”郡中旧有例册钱千缗，悉却之。仓量斛大于旧，
首为较定。在循四年，民乐其政，相率祠之。